stanford-oval/wikipedia huggingface dataset:
Käännetyt ritarisaagat
Käännökset ja editiot

Cook, Robert & Mattias Tveitane (toim.). 1979. Strengleikar. An Old Norse Translation of Twenty-One Old French lais. Oslo: Norsk historisk kjeldeskrift-institutt.
Kalinke, Marianne E. (toim.). 1999. Norse Romance, 1–3. Cambridge: D. S. Brewer, Cambridge.
Ohlsson, Tove Hovn. (toim.). 2009. Tiodelis saga. Reykjavík: Stofnun Árna Magnússonar.
Aiheesta muualla

Ritarisaagoja muinaisislanniksi Heimskringla.no -sivustolla
Ritarisaagoista  Germanic Mythology  -sivustolla
Köln 99ers

| Köln 99ers |
| --- | --- |

Liiga:  Basketball-Bundesliga
Perustettu:  1999
Historia:  1999–2001 Cologne 99ers 2001–2002 RheinEnergy Cologne 2002–2003 RheinEnergie Cologne 2003–2007 RheinEnergie Köln 2007–2009 Köln 99ers
Areena:  GEW Energy Dome kapasiteetti 3 200
Kotipaikka:  Köln, Saksa
Värit:           
Presidentti:   Herbert Zimmer
Mestaruudet:   Saksan mestaruus: 1  Saksan Cup: 3 
Kotisivu:  www.koeln99ers.de
Köln 99ers on kölniläinen koripalloseura. Seura on voittanut historiansa aikana yhden Saksan mestaruuden. Vuonna 2009 seuran edustusjoukkue luopui pääsarjapaikastaan.
Historia > Perustaminen ja aluesarjat

Vuonna 1998 BSC Köln-Süd ja Deutschen Sporthochschule Köln yhdistyivät Köln BasCats-nimiseksi seuraksi. Vuonna 1999 nimeksi tuli Cologne 99ers. Ensimmäinen miesten edustusjoukkue oli erillinen American Sports GmbH:n johtama joukkue. Tavoitteena oli kaupungin entisen koripallojoukkueen BSC Saturn Kölnin perinteiden jatkaminen. Kaudella 2000–2001 seura voitti Regionalligan ja sai villin kortin korkeimmalle sarjatasolle.
Historia > Euroliigavisiitti

Saksan mestaruuden voittaminen tarkoitti myös pääsyä Euroliigaan kaudeksi 2006–2007. Köln 99ers joutui pelaamaan kotiottelunsa Düsseldorfin Philipshallessa, koska joukkue ei voinut käyttää paikallista Kölnarenaa. Kölnin ensimmäinen Euroliiga-peli päättyi tappioon venäläistä Moskovan Dynamoa vastaan. Ottelu päättyi moskovalaisten niukkaan 75–68 voittoon. Ensimmäinen voitto Euroliigassa tuli italialaista Climamio Bolognaa vastaan vieraskentällä marraskuussa 2006.  Euroliigassa joukkue saavutti vain kaksi voittoa, mikä merkitsi A-lohkon viimeistä sijaa ja putoamista jatkosta. Kotimaassa Köln pääsi Saksan Cupin finaaleihin. Neljän parhaan joukkueen kesken pelattu Cupin turnaus pidettiin Hampurissa. Välierissä joukkue voitti EnBW Ludwigsburgin selvästi lukemin 74–85 ja sai loppuotteluun vastaansa Artland Dragonsin. Loppuottelun kölniläiset voittivat niukasti 60–58, ja joukkueen parhaan pistemies oli Demond Mallet.
Historia > Talousvaikeudet

Kesällä 2007 nimeksi vaihdettiin Köln 99ers, kun pitkäaikainen  sponsori RheinEnergie AG lopetti seuran sponsoroinnin. Sponsorin menetyksestä seurasi seuralle vakavia talousongelmia. Ne pystyttiin vielä tällöin ratkaisemaan, mutta heti seuraavana vuonna talousongelmat nousivat taas esille ja seuran tulevaisuus oli epäselvä. Myös ULEB Cupin neljännesvälierä-ottelu Himkiä vastaan aiottiin alun perin perua. Pelillisesti kausi 2007–2008 ei tarjonnut kannattajille suurta juhlaa. ULEB Cupissa joukkue tosin pääsi lohkovaiheestaan jatkoon oltuaan B-lohkon kolmas. Tie kuitenkin tyssäsi heti seuraavaan vaiheeseen, sillä Himki voitti otteluparin tylysti 187–141. Kotimaassa seura jäi ensimmäistä kertaa pääsarjahistoriansa aikana pudotuspelien ulkopuolelle oltuaan runkosarjan kymmenes.
Kaudella 2008–2009 Köln jäi runkosarjan neljänneksi viimeiseksi, eikä seura pelannut myöskään missään kansainvälisessä sarjassa. Vuoden päästä edellisestä ahdingosta, eli helmikuussa 2009, seuralla ilmoitettiin olevan 600 000 euron velat. Tieto talousvaikeuksista tuli ainoastaan 14 kuukautta sen jälkeen, kun hampurilainen liikemies Jürgen Wollny oli pelastanut seuran sijoittamalla seuraan rahaa. Heinäkuussa 2009 seura ilmoitti vakavista talousongelmista. Seura yritti löytää itselleen uutta pääsponsoria, mutta yhtään varmaa vastausta ei tullut. Pari viikkoa tämän jälkeen seura ilmoitti, ettei se pysty pelaamaan korkeimmalla sarjatasolla ja luopui sarjapaikastaan. Aiemmin, kauden lopussa, seura oli vielä ilmoittanut tilanteen selkenevän. Myöhemmin Saksan koripalloliitto luovutti Köln 99ersien sarjapaikan Eisbären Bremerhavenille.
Kannattajat

Seuran virallinen kannattajakerho on nimeltään Flying Flönz. Vuonna 2006 perustetussä ryhmässä oli vuoden 2009 alussa 138 jäsentä.
Köln 99ersin pahin kilpakumppani on Telekom Baskets Bonn. Joukkueiden kohtaamisesta käytetään myös nimitystä Rheinische Derby (suom. Rheinin derby). Toinen tunnettu vastustaja on Bayer Giants Leverkusen, jonka kanssa Kölnin edeltäjä, BSC Saturn Köln, pelasi lukuisia loppuotteluja 1980-luvulla.
Areena

Muutamia poikkeuksia lukuun ottamatta Köln 99ers on pelannut koko historiansa ajan EnergyDomella, johon mahtuu 3 200 katsojaa. Euroliigavuotena seura pelasi pelejä myös Düsseldorfin Philipshallessa. Omaa kotihallia ei voitu tuolloin käyttää, koska sinne ei mahtunut Euroliigan säädöksien vaatimaa määrää katsojia. Suuremmissa peleissä on käytetty myös paikallista Lanxess Arenaa.
Tilastot ja luettelot > Saavutukset

Saksan mestaruus 2006
Saksan Cup 2004, 2005, 2007
Tilastot ja luettelot > Logot

| Kaikki Köln 99ersin tunnukset |
| --- | --- | --- | --- | --- | --- | --- |

| 1999 | 2001 | 2002 | 2003 | 2007 |  |  |
Aiheesta muualla

Virallinen kotisivu (saksaksi)
Joukkue BBL:n sivuilla (Arkistoitu – Internet Archive) (saksaksi)
Joukkue ULEB Eurocupin sivuilla (englanniksi)
Demond Mallot.
Lanxess Arena.
Gurgaon

| Gurgaon (गुड़गांव) Gurugram |
| --- | --- |
 Cyber City, Gurgaon

 Gurgaon
 Koordinaatit: 28°27′45″N, 77°01′12″E 
Valtio:  Intia
Osavaltio:  Haryana
Väkiluku (2011):  876 824
 
 https://gurugram.gov.in 
Infobox OKVirheellinen NIMI-arvo: 
Gurgaon, vuodesta 2016 alkaen virallisesti Gurugram, (hindiksi गुड़गांव, Guṛagāṁva, pandžabiksi ਗੁੜਗਾਵਾਂ, Guṛagāvāṁ) on kaupunki Haryanan osavaltiossa Intiassa. Kaupungissa asui vuoden 2011 väestönlaskennan mukaan 876 824 asukasta. Kaupunki sijaitsee noin 30 kilometriä lounaaseen maan pääkaupungista New Delhistä. Kaupungissa sijaitsee lukuisia kansainvälisten yrityksien tehtaita ja esimerkiksi puhelinkeskuksia.
Liikenne

Delhin metron keltainen linja ulottuu Gurgaonin alueelle. Indira Gandhin kansainvälinen lentoasema sijaitsee noin 15 kilometrin päässä kaupungista.
Aiheesta muualla

Kuvia tai muita tiedostoja aiheesta Gurgaon Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Helvi Nuorgam-Poutasuo

Helvi Nuorgam-Poutasuo, o.s. Nuorgam (15. lokakuuta 1943 Utsjoki – 16. heinäkuuta 2017 Utsjoki) oli saamen kielen opettaja, kielenkääntäjä ja luottamushenkilö.
Helvi Nuorgamin vanhemmat olivat Niiles Nuorgam (Niillas-Jon Niillas) ja Magga Nuorgam, o.s. Helander (Ápparan-Mággá). Isänpuoleinen suku oli kotoisin Utsjoelta ja Inarista, äidinpuoleinen suku Utsjoelta. Hän kävi keskikoulun Ivalossa ja kirjoitti ylioppilaaksi Mäntsälässä. Vuonna 1967 hän meni naimisiin Kari Poutasuon kanssa. Hän opiskeli Helsingin yliopistossa.
Helvi Nuorgam-Poutasuo oli saamen kielen lehtori Oulun yliopistossa 1970–1972. Hän oli mukana saamenkielisen Sápmelaš-lehden toimituksessa Pekka Sammallahden, Samuli Aikion ja Sulo Aikion kanssa. Sápmelaš-lehden toimituskunta palkittiin tiedonjulkistamisen valtionpalkinnolla sanomalehtityöstä vuonna 1976.
Vuosina 1976–1987 ja 1992–1995 hän oli saamelaisparlamentin jäsen (varapuheenjohtajana 1977–1979 ja 1992–1995). Vuosina 1996–1999 hän oli saamelaiskäräjien jäsen.
Hangasjärvi (Ikaalinen)

| Hangasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′27″N, 22°51′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  oja Noro-ojaan 
Järvinumero:  35.522.1.007
Mittaustietoja
Pinnankorkeus:  alle 120 
Rantaviiva:  4,08 km 
Pinta-ala:  0,27268 km² 
 fiHangasjärvi 
Hangasjärvi  on Pirkanmaalla Ikaalisissa Hangasjärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Hangasjärvi on osa Mylly-Kartun joen valuma-aluetta.
Maantietoa

Järvi on kilometrin pitkä, 750 metriä leveä ja sen pinta-ala on 27 hehtaaria. Se on pitkänomainen ja keskellä sijaitsee kapea salmi, joka jakaa järven kahdeksi järvialtaaksi. Pohjoinen allas on 750 metriä pitkä ja 300 metriä leveä. Eteläinen allas puolestaan 500 metriä pitkä ja 200 metriä leveä. Salmen yli kulkee kärrypolku, jonka sillalle on rakennettu salmea kaventava penger. Ympäristön metsät ja suot ovat ojitettuja ja monen ojan vedet johdetaan Lauttaojaa myöten järveen. Järven ympäristössä on peltoja, jotka päättyvät vesirajalle. Eteläisen altaan rannat ovat soistuneet paikoin avosuoksi. Eteläiset lahdet Pihkolahti ja Joensuu ovat kosteikkoa. Järven laskuoja lähtee Joensuusta ja kulkee kolme kilometriä koneellisesti kaivetussa ojassa ja yhtyy lopulta Pihkoluomassa Noro-ojaan. Rantaviivan pituus on 4,1 kilometriä ja rannalla sijaitsee neljä vapaa-ajan asuntoa ja neljä maatilaa. Järven kiertää pohjoisessa Uurasjärven ja Masonniemen välinen kylätie.
Historiaa

Vuonna 1848 haki entinen talollinen Gabriel Johansson Kuivanen lupaa järvenlaskuun.
Helvi Rintala

Helvi Annikki Rintala (21. heinäkuuta 1916 Somero – 18. joulukuuta 2010 New York, Yhdysvallat) oli suomalainen nainen, joka tuli 1930-luvun lopulla tunnetuksi revyytähtenä Lontoossa.
Helvi Rintala muutti perheensä mukana Somerolta Forssaan Tölönkatu 1:een. Hänen isänsä J. A. Rintala oli Forssassa osuuskaupanjohtajana ja oli Forssan kauppalanhallituksen jäsenenä vuosina 1923–1938. Helvi Rintala kävi Kuhalan kansakoulua ja sen jälkeen Forssan yhteiskoulua. Helsingissä hän opiskeli Suomen Liikemiesten Kauppaopistossa vuosina 1932–1933.
Rintala lähti joskus vuosien 1934 ja 1936 välillä Lontooseen ja pääsi siellä Lontoon West Endissä erääseen perheeseen keittiöpalvelijaksi työnään astioiden pesu. Eräs hänen emäntänsä vieraana ollut teatterinjohtaja sattui kuulemaan Helvin lauleskelevan astioita pestessään ja johtaja palkkasi hänet esiintymään London Casinoon 10 punnan viikkopalkalla. Daily Mirror-lehdessä ilmestyneen artikkelin mukaan Helvi oli syksyllä 1938 Lontoon ykköstähti revyyrintamalla.
Lontoossa Helvi Rintala avioitui vuonna 1947 Arnold Hartpencen kanssa. Heillä oli kaksi lasta, joista toinen varttui Helvin vanhempien luona Helsingissä ja toinen lapsen isän Arnoldin perheessä Lontoossa. Helvi Rintala toimi Lontoossa asuessaan myös Daily Mailin, Keystone Pressin, United Pressin sekä Century Pressin avustajana. Hän muutti sitten vuonna 1947 New Yorkiin, avioitui pian Victor Kalmanin kanssa, ja ehti olla elämänsä aikana kolme kertaa naimisissa.
Helvi Rintala-Hartpence-Kalman kuoli vuonna 2010 yli 90-vuotiaana Yhdysvalloissa.
Heinälampi (Jyväskylä)

2000-luvun ensikymmenellä rakennettuja kerrostaloja Heinämutka-kadulla.
Heinälampi on asuin- ja tilastoalue Jyväskylässä. Se kuuluu Seppälänkankaan kaupunginosaan, mutta joskus sitä epävirallisesti pidetään osana Lohikosken kaupunginosaa läheisen sijaintinsa vuoksi. Heinälampi on Seppälänkankaan pääasiallinen asutuskeskittymä. Alueella oli 1 146 asukasta vuoden 2020 lopussa.
Heinälammella on omakoti-, rivi- ja kerrostaloasutusta. Rakennuskannasta suurin osa on valmistunut 1970- ja 1980-luvulla, mutta tämän jälkeen on tehty täydennysrakentamista. Alueen pääkatuna on Heinälammintie.
Ennen vuoden 2009 kuntaliitosta Heinälampi oli Jyväskylän kaupungin ja Jyväskylän maalaiskunnan rajalla kaupungin puolella. Sen sijaan Heinälampi-niminen lampi oli maalaiskunnassa.
Galleria

1970-luvulla rakennettuja taloja Heinälammen asuinalueella.
Näkymää Palokkajärvelle Heinälammelta.
Helvi Ojala

Helvi Maria Ojala (ent. Päätalo, myöhemmin Moilanen, 16. elokuuta 1918 – 9. maaliskuuta 2003) oli kirjailija Kalle Päätalon ensimmäinen vaimo. Hän syntyi Turun lähellä Karinaisten Kyrössä. Perheeseen kuului muurari-isä Juho, äiti Sanni ja neljä lasta. Näistä Toivo (s. 1923) esiintyy myös Iijoki-sarjassa. 1936 perhe muutti Tampereelle. 1938 Helvi sai töitä osuuskaupan myyjänä Messukylässä. Hän rupesi kirjoittelemaan Kallen kanssa kesällä 1943. Heidät esitteli yhteinen tuttava (kirjoissa Heikinkallio). He tapasivat ensimmäisen kerran elokuussa 1943, kun Kalle oli lomalla Siiranmäen vankileiriltä, jonne hänet oli komennettu talousaliupseeriksi. Kihloihin he menivät 13.12.1943.
Kalle kotiutettiin jatkosodasta marraskuussa 1944. Hän ja Helvi saivat pian asunnon Kustaa Lehtosen talon yläkerrassa Messukylässä. Se oli puolitoistakerroksinen puutalo. 1948 hän vaihtoi työpaikkaa Uudenkylän Voiman myymälään. Kesällä 1951 Helvi ja Kalle muuttivat Taivalkoskelle, josta Kalle oli ottanut työn kunnan rakennusmestarina. Sieltä hän palasi seuraavan vuoden syyskesällä. Hän työskenteli sen jälkeen linja-auton rahastajana.
Avioliitto oli vaikeuksissa Kallen naisseikkailujen takia. Se oli sota-ajan avioliitto, joka oli solmittu nopeasti montakaan kertaa tapaamatta ennen kihlausta. Kalle ei ollut vielä kypsä avioliittoon, häneltä oli jäänyt nuoruus kesken isän sairauden ja sodan vuoksi . 1953 Kalle valvoi Vesilahdella keskuskoulun rakentamista. Tällöin hän tutustui nuoreen "Raijaan", jonka saattoi raskaaksi. Tämä lopulta sai Helvin hakemaan eroa.
Toisen miehensä Helvi tapasi Taivalkosken aikana. Veikko Moilanen toimi siellä osuuskaupan autokuskina. Heidät vihittiin helmikuussa 1958. Veikko Moilanen kuoli 1978.
Iijoki-sarjassa Helvi Ojala esiintyy nimellä Laina Puronen. Päätalo ylipäätään käytti Tampereen-ajoista puhuessaan henkilöistä muunnettuja nimiä. Helvin toisesta miehestä Veikko Moilasesta hän käytti kuitenkin oikeaa nimeä. Helvin henkilöllisyys paljastui Iijoki-sarjan viimeisissä osissa. Tosin innokkaimmat Päätalo-fanit olivat selvittäneet sen jo aiemmin. Iijoki-sarjan kuvaus Laina Purosesta ei ole mairitteleva: hän oli usein pahalla tuulella eikä suvainnut alkoholia.
Harri Lehtonen (koripalloilija)

| Harri Lehtonen> Henkilötiedot |
| --- | --- |
Koko nimi:  Harri Lehtonen
Syntynyt: 21. syyskuuta 1963 (ikä 61)
Kansalaisuus:   Suomi
Koripalloilija
Pituus:  206 cm
Pelaajaura
Seurajoukkueet
1981−1993 1995:  Uudenkaupungin Urheilijat UU-Korihait
Maajoukkueet
1983−1987:   Suomi
Ottelut (pisteet):  39 (161)
Harri Lehtonen (s. 21. syyskuuta 1963) on suomalainen kilpauransa päättänyt koripalloilija. Uudenkaupungin Urheilijoita edustanut Lehtonen pelasi miesten SM-sarjassa 11 kautta ja kahdella muulla kaudella yhden pääsarjaottelun. Lehtonen voitti urallaan Suomen mestaruuden vuonna 1990, SM-pronssia kolmesti, Suomen cup-mestaruuden kahdesti ja Suomen cupin hopeaa kerran. Hän edusti myös Suomen miesten maajoukkuetta jossa voitti Pohjoismaiden mestaruuden ja PM-hopeaa. Lisäksi Lehtonen pelasi universiadeissa ja alle 18-vuotiaiden EM-kilpailuissa.
Pelaajaura

Rauman Feran kasvatti Lehtonen edusti koko pääsarjauransa, vuodet 1981−1993 ja 1995, Uudenkaupungin Urheilijoita, sittemmin UU-Korihaita. Hän voitti seurassa Suomen mestaruuden vuonna 1990, SM-pronssia vuosina 1985, 1987 ja 1992, Suomen cup-mestaruuden vuosina 1986 ja 1988 ja Suomen cupin hopeaa vuonna 1987. 206-senttinen Lehtonen oli kaudella 1986−1987 miesten SM-runkosarjan kolmanneksi paras heitontorjuja 1,35 torjunnan keskiarvollaan. Kaudella 1981–1982 ja vuonna 1995 Lehtonen pelasi vain yhden pääsarjaottelun.
Suomen miesten maajoukkueessa Lehtonen pelasi vuosina 1983−1987 39 maaottelua 4,1 pisteen keskiarvolla. Vuonna 1983 hän voitti maajoukkueessa Pohjoismaiden mestaruuden ja vuonna 1985 PM-hopeaa. Miesten maajoukkueen piste-ennätyksekseen Lehtonen heitti 18 pistettä Tšekkoslovakiaa vastaan pelatussa harjoitusottelussa kesäkuussa 1986. Lehtonen pelasi myös vuonna 1982 Suomen Suomen U18-maajoukkueessa, joka sijoittui ikäluokan EM-kilpailuissa kahdeksanneksi. Lehtonen osallistui miesten maajoukkueen kanssa myös vuoden 1983 (Edmonton), 1985 (Kobe) ja 1987 (Zagreb) universiadeihin.
Lehtosen poika Eero Lehtonen on myös koripalloilija.
Harri Levo

| Mitalit> Maa:   Suomi.Miesten pikaluistelu.EM-kilpailut  | Mitalit> Maa:   Suomi.Miesten pikaluistelu.EM-kilpailut  | Mitalit> Maa:   Suomi.Miesten pikaluistelu.EM-kilpailut  | Maa:   Suomi> Miesten pikaluistelu. |
| --- | --- | --- | --- |
|  Hopeaa | Kolomna 2018 | joukkuesprintti |  |
Harri Levo (s. 14. joulukuuta 1990) on suomalainen pikaluistelija. Oulun Tarmoa edustava Levo on menestynyt etenkin ns. sprinttimatkoilla eli 500 ja 1 000 metrillä.
Levo on kilpaillut muutaman kerran maailmancupin B-ryhmässä. Maaliskuussa 2017 Levosta tuli historian kolmas 500 metriä alle 35 sekunnin luistellut suomalainen, kun hän luisteli Calgaryssä ajan 34,94. Kolomnan EM-kilpailuissa 2018 Levo saavutti joukkuesprintissä hopeaa Mika Poutalan ja Pekka Koskelan kanssa.
172-senttinen ja 71-kiloinen Levo valmistui tradenomiksi Haaga-Helia ammattikorkeakoulusta vuonna 2015. Häntä valmentaa kilpauransa päättänyt pikaluistelija Markus Puolakka.
Aiheesta muualla

Levon viralliset kotisivut (Arkistoitu – Internet Archive)
Profiili speedskatingresults.com (englanniksi)
Lelystad

| Lelystad |
| --- | --- |
 Lelystadin satama
 lippu:  vaakuna

 Koordinaatit: 52.516667°N, 5.483333°E 
Valtio:  Alankomaat
Provinssi:  Flevoland
Perustettu:  1967
Hallinto:  
 – Kaupunginjohtaja:  Margreet Horselenberg
Pinta-ala:  
 – Kokonaispinta-ala:  765.39 km²
 – Maa:  234.13 km²
 – Josta vettä:  531.26 km² 
Korkeus:  -5 m
Väkiluku (2016):  76 810
 – Väestötiheys:  313 as./km²
Aikavyöhyke:  UTC+1
 – Kesäaika:  UTC+2
Postinumero:  8200-8249
 
 www.lelystad.nl 
Infobox OKVirheellinen NIMI-arvo: 
Lelystad on kunta ja kaupunki keskellä Alankomaita. Kaupunki on myös Flevolandin provinssin pääkaupunki. Kaupunki on perustettu vuonna 1967 IJsselmeer-järvestä kuivatulle maalle. Asukkaita kaupungissa on 77 000. Nimensä kaupunki on saanut Cornelis Lelyltä, joka oli insinöörinä Afsluitdijkin padon rakennustöissä. Lelystad sijaitsee noin viisi metriä merenpinnan alapuolella.
Lelystad on pinta-alaltaan (765,39 km²) Alankomaiden suurin kunta. Suurin osa alueesta (531,26 km²) on vettä: Markermeeriä ja IJsselmeeriä. Kansainvälisestikin kuuluisa luonnonpuisto, Oostvaardersplassen sijaitsee kaupungissa.
Matkailu

Vaikka Lelystadissa ei ole vanhaa kaupunkia tai historiallista keskustaa, siellä on turistihoukutuksia kuten vuonna 1628 rakennetun Batavia-purjelaivan jäljennös ja Kansallinen ilmailumuseo, Aviodrome.
Kaupungissa on monia yhden päivän tapahtumia, kuten lentonäytöksiä, vesifestivaaleja, kansallinen vanhanajanpäivä, speedwaykisoja, arkkitehtuuripäivä ja lukuisia urheilutapahtumia. Rannikon lukuisista pienvenesatamista voi vuokrata huvipurren, jolla voi osallistua esimerkiksi moniin purjehdustapahtumiin.
Infrastruktuuri

Lelystadissa on hyvä infrastruktuuri. Kaupunkiin pääsee lentäen, vesitse ja maitse.
Lentäen: Lelystadissa on pieni kansallinen lentokenttä. Kenttä on Alankomaiden päälentoaseman Schipholin alaisuudessa.
Vesitse: Kaupungissa on oma sisämaan satama, lukuisia pienvenesatamia ja kanavia
Junalla: Rautatie yhdistää Lelystadin keskustan Almereen, Amsterdamiin ja Utrechtiin.
Tietä pitkin: A6-moottoritie Amsterdamista pohjoiseen kulkee Lelystadin itäpuolella. Kaupungin läpi, lännestä itään kulkee N302 Hoorniin ja  Kootwijkiin.
Kuuluisia lelystadilaisia

Thijs van Valkengoed (*1983), alankomaalainen uimari.
Aron Winter, jalkapalloilija
Ruben Schaken, jalkapalloilija
Aiheesta muualla

Kuvia tai muita tiedostoja aiheesta Lelystad Wikimedia Commonsissa
Kaupungin kotisivut (hollanniksi)
Satelliittinäkymä kaupungista
Lelystadin lentokenttä (Arkistoitu – Internet Archive) (hollanniksi)
Nature Reserve Oostvaardersplassen (englanniksi)
Kartta Lelystadin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Lelystadin luonnonpuisto, Oostvaardersplassen
Leland Irving

| Leland Irving |
| --- | --- |

Henkilötiedot
Syntynyt: 11. huhtikuuta 1988 (ikä 36) Barrhead, AB, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  80 kg
Pelaajaura
Pääsarjaura:  2011–
Aik. seurat:  Quad City Flames (AHL) Victoria Salmon Kings (ECHL) Abbotsford Heat (AHL) Calgary Flames (NHL) Jokerit (SML) Salavat Julajev Ufa (KHL) Iowa Wild (AHL) KooKoo (SML) San Diego Gulls (AHL) HC Bolzano (ICEHL) HC Lugano (NLA) Ticino Rockets (NLB)
NHL-varaus:  26. varaus, 2006 Calgary Flames
Leland Bruce Irving (s. 11. huhtikuuta 1988 Barrhead, Alberta, Kanada) on kanadalainen jääkiekkomaalivahti. Hän on pelannut urallaan myös 13 NHL-ottelua Calgary Flamesissa, joka varasi Irvingin ensimmäisellä kierroksella 26. pelaajana NHL:n varaustilaisuudessa 2006. Hän on itse maininnut olevansa torjuntatyyliltään hybridimaalivahti, joka torjuu paljon kiekkoja seisaaltaan, mutta menee myös nopeasti jäähän. Irving on maininnut hänen jalkatyönsä olevan ajoittain liiankin aggressiivista.
Ura > Seuraura > Junioriura

WHL-joukkue Everett Silvertips varasi Irvingin 81. pelaajana vuonna 2003. Hän pelasi kauden 2003–2004 Spruce Grove Timberwolvesin juniorijoukkueessa ja sai tililleen yhden WHL-ottelun. Tulokaskaudellaan 2004–2005 Irving jäi vielä kakkosmaalivahdiksi Michael Wallille ja sai tililleen 23 runkosarjaottelua. Kaudella 2005–2006 hän nousi kuitenkin Silvertipsin ykkösmaalivahdiksi ja torjui 67 runkosarjaottelussa. Irving pelasi kauden aikana myös CHL Top Prospects Gamessa. Hänet valittiin kauden päätteeksi WHL:n läntisen konferenssin toiseen tähdistökentälliseen.
Calgary Flames varasi Irvingin ensimmäisellä kierroksella 26. pelaajana NHL:n varaustilaisuudessa 2006. Kaudella 2006–2007 Irvingillä oli WHL:n paras torjutaprosentti (92,9%). Tammikuussa 2007 hän teki kolmivuotisen tulokassopimuksen Flamesin kanssa. Irving liittyi sen farmijoukkue Omaha Ak-Sar-Ben Knightsin vahvuuteen saman kevään pudotuspeleissä, joissa hän toimi luukkuvahtina kauden kahdessa viimeisimmässä AHL:n playoff-ottelussa Curtis McElhinneylle.
Viimeisellä WHL-kaudellaan 2007–2008 Irving sivuutti 21 nollapelillään liigan kaikkien aikojen yhden kauden nollapeliennätystä, joka oli Bryan Bridgesin hallussa kaudelta 2005–2006. Seuraavalla kaudella 2008–2009 Tyson Sexsmith rikkoi kuitenkin heidän ennätyksensä 22 nollapelillään.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Ruotsi 2007 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Kultaa | Břeclav 2005 | jääkiekko |  |
Irving edusti Kanadaa alle 20-vuotiaiden MM-kilpailuissa vuonna 2007, jolloin hän voitti maailmanmestaruuden. Irving toimi kuitenkin koko turnauksen ajan kakkosmaalivahtina Carey Pricelle, eikä pelannut otteluakaan. Irving pelasi myös U-18 Junior World Cupissa vuonna 2005, jolloin hän torjui Kanadalle kultaa.
Irving pelasi myös World U-17 Hockey Challengessa vuonna 2005, jolloin hän torjui Canada Pacificin joukkueelle hopeaa. Irvingillä oli myös turnauksen paras torjuntaprosentti (94,2%).
Muuta

Irvingillä on vaimo Ashley sekä lapset Halle, Brooklyn ja Brynn.
Irvingillä todettiin 8-vuotiaana rabdomyosarkooma, jolloin hän tunsi ensioireena hyönteisenpuremalta tuntuneen pistoksen korvassaan. Irving selvisi syövästä 13 kuukauden kemoterapian jälkeen. Tästä huolimatta hän pystyi harjoittelemaan normaalisti ja oli hoitojakson aikana sivussa vain yhdestä harjoituksestä ja pelistä.
Aiheesta muualla

Leland Irving Elite Prospects. Everysport Media Group AB. (englanniksi)